Diskografia skupiny Big Bang

Juhokórejská hip-hopová skupina Big Bang začala svoju kariéru v roku 2006 a dokument o ich formácii sa vysielal v televízii. Aj keď sa pôvodne počítalo so šiestimi členmi, jeden z nich bol pred oficiálnym debutom vyradený. Debut skupiny bol celkom úspešný a ich "prvý singel" zaznamenal vyše 39 000 predaných kópií. Obsahoval skladby ako „La La La“ a „We Belong Together“. Bola na ňom aj pieseň „This Love“, cover verzia piesne americkej rockovej skupiny Maroon 5, ktorú naspieval G-Dragon. Druhý singel "Bigbang Is V.I.P" bol vydaný v septembri a ešte v tom mesiaci sa z neho predalo 21 000 kópií a nakoniec predajnosť dosiahla 32 000 kópií. Nasledoval singel "Bigbang 03" s celkovým počtom takmer 40 000 predaných kópií. Ku koncu decembra 2006 Big Bang usporiadali svoj prvý koncert, "The Real". Nasledujúci mesiac bol vydaný ich debutový albumu "Bigbang Vol.1", z ktorého sa do konca februára 2007 predalo 48 000 kópií. 
Ich prvé EP "Always" bolo tiež vydané v roku 2007 a obsahovalo niekoľko piesní, na ktorých sa podieľal G-Dragon, vrátane titulnej piesne „Lies“ (kórejsky: 거짓말; fonetický prepis: "Godžitmal").&lt;ref name="ALWAYS/RELEASE"&gt;&lt;/ref&gt; „Lies“ sa stala ich prvým hitom číslo jedna. Ich druhé EP "Hot Issue" bolo vydané v ten istý rok a nasledovalo úspech svojho predchodcu. Hlavným singlom bola pieseň „Last Farewell“ (kórejsky: 마지막 인사; fonetický prepis: "Madžimak Insa"). V roku 2008 vyšlo ich tretie EP "Stand Up", ktorého hlavným singlom bola pieseň „Day By Day“ (kórejsky: 하루 하루; fonetický prepis: "Haru Haru"). Ako „Last Farewell“, tak aj „Haru Haru“ ovládli hudobné rebríčky. Na základe úspechu ich EP vyhrala skupina mnoho cien, vrátane „Najlepšia chlapčenská skupina“ a „Pieseň roka“ na Mnet Asian Music Awards z roku 2007. Neskôr získali aj cenu „Umelec roka“ na 17. ročníku Seoul Music Awards. 5. novembra 2008 vyšiel ich druhý štúdiový album "Remember", ktorý obsahoval 2 single - „Sunset Glow“ a „Strong Baby“. „Sunset Glow“ bola hitom číslo 1 a „Strong Baby“ sa vyšplhala na druhé miesto. 
Big Bang prerazili aj na japonský hudobný trh. Ich prvé EP "For the World" vydané na začiatku roka 2008&lt;ref name="FORTHEWORLD/RELEASEDATE"&gt;&lt;/ref&gt; sa umiestnilo v rebríčku Oricon na 10. mieste, hoci propagačné aktivity boli len malé. Ešte v tom roku nasledoval album "Number 1" s rovnomenným singlom. Ich druhý japonský štúdiový album "Big Bang" vyšiel 19. augusta 2009. Album bol propagovaný singlami "My Heaven" a "Gara Gara Go!". Pesnička „My Heaven“, japonská verzia singlu „Heaven“ (kórejsky: 천국; fonetický prepis: "Čchonguk") z EP "Stand Up", bola skomponovaná japonským skladateľom Daishi Dance a debutovala na 3. mieste hudobného rebríčka Oricon. „Gara Gara Go!“ sa umiestnila na piatom mieste, zatiaľčo celý album získal 3.
Big Bang vydali aj niekoľko singlov určených na propagáciu. Spolu s kolegyňami z 2NE1 vydali pieseň „Lollipop“ na propagáciu mobilných telefónov LG Cyon Lollipop.&lt;ref name="LOLLIPOP2/release"&gt;&lt;/ref&gt; Pieseň sa umiestnila na prvej priečke rôznych online rebríčkov. Vo februári 2010 vyšla pieseň „Lollipop Part 2“, ktorá tiež získala v rebríčku digitálnych singlov prvé miesto.&lt;ref name="LOLLIPOP2/No1 realtime chart"&gt;&lt;/ref&gt; Ich japonský singel „Tell Me Goodbye“ bol nahraný pre japonskú verziu seriálu "Iris".&lt;ref name="TMG/IRIS"&gt;&lt;/ref&gt; Pieseň sa stala veľmi populárnou a mala pozitívne ohlasy. Nadväzujúc na majstrovstvá sveta vo futbale 2010 nahrali pieseň „Shout of the Reds“ spoločne s kórejskou rockovou skupinou Transfixion a krasokorčuliarkou Kim Ju-nou.&lt;ref name="KIMYUNA/SHOUTOFTHEREDS"&gt;&lt;/ref&gt; Koncom mája 2010 dostala skupina na MTV Video Music Awards Japan ocenenia „Najlepšie popové video“ a „Najlepší nový umelec“.&lt;ref name="VMAJ 2010/WINS"&gt;&lt;/ref&gt; 25. augusta 2010 vydali svoj ďalší japonský singel "Beautiful Hangover".
V roku 2011 po takmer dvojročnej skupinovej pauze vydali EP "Tonight", ktorý bol tiež prvým K-popovým albumom, čo sa dostal do Top 10 amerického rebríčka iTunes a bol jediným neanglickým albumom v Top 100. Po ukončení propagácie albumu vydali špeciálnu edíciu, v ktorej pribudli dve nové piesne: „Love Song“ a „Stupid Liar“. Videoklip k piesni „Love Song“ dosiahol na YouTube za dva dni dva milióny pozretí. V roku 2011 Big Bang vyhrali na MTV Europe Music Awards ocenenie „Najlepší celosvetový interpret“ a na Mnet Asian Music Awards cenu „Najlepší videoklip“ s piesňou „Love Song“. 14. decembra vyšiel ich tretí album najväčších hitov s názvom "The Best of Big Bang", ktorý obsahoval japonskú verziu ich neprekonaného hitu číslo jeden „Haru Haru“.
29. februára 2012 vyšlo ich piate EP "Alive". Hlavný singel „Blue“ bol vydaný o týždeň skôr a umiestnil sa na prvom mieste všetkých významných tamojších rebríčkov. Big Bang obsadili 5 priečok v Top 10 v "Billboard K-pop's Hot 100" a 150. miesto v "Billboard 200", čím sa stali prvými Kórejčanmi s kórejským albumom, ktorým sa to podarilo. Vďaka ich popularite sa tiež umiestnili na 24. mieste v rebríčku "Billboard Social 50". Neskôr sa im dostalo uznania aj od týždenníka "Time" a ich fotografie boli zverejnené na domovskej stránke Ceny Grammy. 28. marca 2012 bola vydaná japonská verzia "Alive", ktorá obsahovala dve skladby navyše. Na fyzickej verzii albumu bol aj bonus vo forme japonskej verzie ich hitu „Haru Haru“. Za jeden deň sa predalo vyše 23 000 kópií a album sa umiestnil na 2. mieste Oriconu. Nakoniec sa za prvý mesiac predalo vyše 100 000 kópií, takže ho RIAJ (Asociácia nahrávacieho priemyslu Japonska) označila ako zlatý. Po svojom úspešnom návrate vydali 3. júna špeciálnu edíciu albumu s názvom "Still Alive". Tá obsahovala 4 nové skladby - dve nové kórejské a kórejské verzie dvoch ďalších skladieb z japonského "Alive". 20. júna vyšla špeciálna edícia "Monster Edition" japonského albumu "Alive". 30. novembra 2012 získali Big Bang na 14. ročníku Mnet Asian Music Awards ocenenia „Najlepšia chlapčenská skupina“ a „Umelec roka“.